འཇང་གླིང་ཡུལ་འགྱེད་ནང་དུ་གླིང་གེ་སར་རྒྱལ་པོ་དང་འཇང་ས་དམ་རྒྱལ་པོ་གཉིས་ཚྭ་ཡི་དོན་དུ་དམག་འཐབ་བྱས་པའི་མཐར།གེ་སར་རྒྱལ་པོས་འཇང་ས་དམ་རྒྱལ་པོ་ལས་རྣམ་པར་རྒྱལ་བ་མ་ཟད་འཇང་ཕྲུག་གཡུ་ལྷ་ཐོག་འགྱུར་གསོན་པོར་བཟུང་།རྗེས་སུ་འཇང་ཕྱུག་གཡུ་ལྷ་ཐོག་འགྱུར་དེ་ཉིད་གེ་སར་རྒྱལ་པོའི་བློན་པོར་གྱུར་ནས་ཚྭ་ཞིང་དེ་གཡུ་ལྷ་ཐོག་འགྱུར་ལ་སྤྲད་པ་རེད་ཅེས་པའི་བཤད་རྒྱུན་ཡང་འདུགཡུལ་དེར་དུས་ད་ལྟའང་སྲོལ་རྒྱུན་དང་གདོད་མའི་ཚྭ་བཟོའི་ཐབས་ལམ་དེ་སྤྱོད་བཞིན་ཡོད།ད་ལྟ་ཚྭ་ཁ་ལྷོ་རུ་ཁྱོན་ཚྭ་ཞིང༣༤༥༤ཙམ་ཡོད་ལ།ཚྭ་ལས་བྱེད་མཁན་གྱི་ཚྭ་པ་མི༦༤ཙམ་ཡོད་པ་ལས་མང་ཆེ་ནི་བུད་མེད་ཤ་སྟག་ཡིན།བུད་མེད་ཚོས་གཏིང་རིང་བའི་ཁྲོན་པའི་འཐིལ་ནས་ཚྭ་ཆུ་བླངས་ཏེ་ཆུ་ཟོམ་རྒྱབ་ཏུ་འཁུར་ནས་ཀ་བ་དུ་མས་བཏེགས་པའི་ཚྭ་ཞིང་ཐོག་དབོར་གྱི་ཡོད།